নানা অপপ্রচারে বিভ্রান্ত হয়ে যাঁরা দলের দিক থেকে মুখ ফিরিয়েছেন, তাঁদের দলে ফেরানোর দায়িত্ব নিতে হবে ডিজিটাল সৈনিকদেরই। এ দিন বলেছেন অভিষেক। তাঁর নির্দেশ, প্রত্যেক ব্লকে, ১০০টা করে সাইবার সৈনিক চাই, তাঁরা প্রত্যেকে প্রতি মাসে এমন ৮ জনকে দলে আনবেন, যাঁরা দল ছেড়ে চলে গিয়েছেন বা অন্য দলে রয়েছেন। এই লক্ষ্য পূরণ করতে পারলে আগামী এক বছরে তৃণমূলের ভোটব্যাঙ্ক ১ কোটি বাড়া সম্ভব বলে মত অভিষেকের।